Апоўначы сапёры паспяхова выканалі баявое заданне. У хуткім часе пачаўся штурм Зэльвы. Першымі бясшумна, пад покрывам ночы, фарсіравалі раку роты першага і другога батальёнаў 556-га палка, камандавалі якімі маёр Салаўёў і маёр Сямізораў, і падраздзяленні першага батальёна 434-га палка пад камандаваннем капітана Баршчэўскага. Хутка пера-адолеўшы водную перашкоду і мінныя палі, нашы воіны сканцэнтраваліся перад пярэднім краем гітлераўцаў. Разам з пяхотай Зальвянку фарсіравалі мінамётныя роты і супрацьтанкавыя артылерыйскія батарэі стралковых батальёнаў.